text: Butikstyve i Borgen: Stjal for 30.000 kroner
  24 juni 2014 kl. 11.48
  To butikstyve tiltrak sig mandag så stor opmærksomhed, at deres tyveri i shoppingcentret Borgen i Sønderborg mislykkedes.
  Det var to lokale mænd på 24 og 35 år, der mandag formiddag havde travlt i Borgen og andre butikker i området. De to mænd gik rundt og fyldte plasticposer med tøj, whiskey, elektronik og andre let omsættelige varer. Det oplyser Lokalpolitiet i Sønderborg til TV SYD.
  I alt nåede de to mænd at stjæle for omkring 30.000 kroner. Varerne lagde de i centrets opbevaringsbokse, der kan lejes for en 10?er, hvor de formentlig skulle hente tyvekosterne, når ridtet var ovre.
  Men så langt nåede de aldrig. For en opmærksom og mistænksom kunde opdagede de to mænd og ringede efter politet. Politiet kunne derfor tage ud og anholde de to mænd, og nu venter et efterforskningsarbejde, hvor tyvekosterne skal leveres tilbage til de rette butikker.
  